C 81/76
EL
Επίσημη Εφημερίδα της Ευρωπαϊκής Ένωσης
18.2.2022
Τετάρτη 24 Ιουνίου 2021
Ζ.
λαμβάνοντας υπόψη ότι η διαδικτυακή πύλη «Πείτε την άποψή σας» έχει αποδειχθεί χρήσιμο σημείο πρόσβασης για τους πολίτες και τα ενδιαφερόμενα μέρη προκειμένου να συμμετέχουν στη χάραξη των πολιτικών της ΕΕ· λαμβάνοντας, ωστόσο, υπόψη ότι το 2019 το Ευρωπαϊκό Ελεγκτικό Συνέδριο δημοσίευσε ειδική έκθεση με σειρά συστάσεων για τη βελτίωση αυτής της πύλης, ιδίως όσον αφορά τη χρήση της μετάφρασης·
Η.
λαμβάνοντας υπόψη ότι το 2018 η Επιτροπή ξεκίνησε την πρακτική της συγχώνευσης των εκθέσεων σχετικά με την εφαρμογή των αρχών της επικουρικότητας και της αναλογικότητας κατά την κατάρτιση της νομοθεσίας της ΕΕ με εκθέσεις σχετικά με τις σχέσεις της με τα εθνικά κοινοβούλια, δίνοντας έτσι μεγαλύτερη έμφαση στις απόψεις των εθνικών κοινοβουλίων και αποφεύγοντας τις αλληλεπικαλύψεις μεταξύ των δύο ετήσιων εκθέσεων·
Θ.
λαμβάνοντας υπόψη ότι η Επιτροπή έλαβε 52 αιτιολογημένες γνώμες από εθνικά κοινοβούλια σχετικά με την αρχή της επικουρικότητας το 2017, 37 το 2018 και καμία το 2019·
Ι.
λαμβάνοντας υπόψη ότι η απουσία αιτιολογημένων γνωμών εθνικών κοινοβουλίων το 2019 δεν οφειλόταν στην καλύτερη εφαρμογή των αρχών της επικουρικότητας και της αναλογικότητας, αλλά στο γεγονός ότι το 2019 ήταν ένα μεταβατικό έτος μεταξύ δύο θητειών της Επιτροπής, το οποίο σηματοδοτήθηκε από τη διάλυση του Ευρωπαϊκού Κοινοβουλίου και τη διεξαγωγή ευρωπαϊκών εκλογών και, κατά συνέπεια, από τη μείωση του αριθμού των νομοθετικών πρωτοβουλιών και προτάσεων σε σύγκριση με τα προηγούμενα έτη·
ΙΑ. λαμβάνοντας υπόψη ότι το Κοινοβούλιο εκτιμά την ανάγκη για μεγαλύτερη συμμετοχή των εθνικών κοινοβουλίων παράλληλα με το Ευρωπαϊκό Κοινοβούλιο στον δημοκρατικό έλεγχο της ενισχυμένης συνεργασίας, όσον αφορά τομείς πολιτικής στους οποίους υπάρχει συντρέχουσα αρμοδιότητα Ένωσης και κρατών μελών· ΙΒ. λαμβάνοντας υπόψη ότι η Επιτροπή των Περιφερειών εγκαινίασε πρόσφατα, τον Μάρτιο του 2021, τους «Περιφερειακούς κόμβους 2.0»· λαμβάνοντας υπόψη ότι το εν λόγω σχέδιο δρομολογήθηκε με πρωτοβουλία της ΕτΠ για την παρακολούθηση του τρόπου με τον οποίο οι πολιτικές της ΕΕ λειτουργούν στην πράξη· ΙΓ.
λαμβάνοντας υπόψη ότι η εντολή της επιτροπής ρυθμιστικού ελέγχου περιλαμβάνει τον έλεγχο της ποιότητας των εκτιμήσεων επιπτώσεων·
ΙΔ. λαμβάνοντας υπόψη ότι η Επιτροπή, ενώ έχει δεσμευτεί να εφαρμόζει την αρχή «μία εντός, μία εκτός» («one in, one out»), σύμφωνα με την οποία κάθε νομοθετική πρόταση που δημιουργεί νέες επιβαρύνσεις θα πρέπει να απαλλάσσει τους πολίτες και τις επιχειρήσεις από ισοδύναμη υφιστάμενη επιβάρυνση σε επίπεδο ΕΕ στον ίδιο τομέα πολιτικής, μέχρι στιγμής δεν έχει κατορθώσει να την εφαρμόσει με επιτυχία· ΙΕ.
λαμβάνοντας υπόψη ότι η τρέχουσα κρίση έχει αναδείξει την ανάγκη να εντοπιστούν και να μετριαστούν οι περιττές κανονιστικές επιβαρύνσεις, προκειμένου να διασφαλιστεί ότι η νομοθεσία της ΕΕ αποφέρει τα επιδιωκόμενα οφέλη, μειώνοντας παράλληλα το περιττό κόστος και εντός εύλογων χρονικών πλαισίων, ιδίως επισπεύδοντας τα μέτρα στήριξης για τους καταναλωτές, τις μικρές και μεσαίες επιχειρήσεις (ΜΜΕ) και τις πολύ μικρές επιχειρήσεις· λαμβάνοντας υπόψη ότι, προς όφελος των καταναλωτών, των εργαζομένων, των ΜΜΕ και των πολιτών στο σύνολό τους, η νομοθεσία θα πρέπει να είναι ισορροπημένη, σαφής, ολοκληρωμένη, χωρίς αποκλεισμούς και, κατά περίπτωση, να βασίζεται στα απαραίτητα επιστημονικά στοιχεία· επισημαίνει ότι οι πολύ μικρές επιχειρήσεις και οι ΜΜΕ θα πρέπει να αντιμετωπίζουν μόνο υποχρεώσεις που είναι ανάλογες με τις ιδιαιτερότητες και τα χαρακτηριστικά του τομέα τους, και ενθαρρύνει την Επιτροπή να χρησιμοποιήσει ισχυρά μέτρα επιβολής για τον περιορισμό του κατακερματισμού της αγοράς, την άρση των αδικαιολόγητων φραγμών στην αγορά και τη διασφάλιση ισότιμων όρων ανταγωνισμού· λαμβάνοντας, ωστόσο, υπόψη ότι η «βελτίωση της νομοθεσίας» θα πρέπει να αποφέρει αποτελέσματα για όλους και να υπηρετεί τα συμφέροντα της ευρωπαϊκής κοινωνίας·
ΙΣΤ. λαμβάνοντας υπόψη ότι το Κοινοβούλιο, η Επιτροπή και το Συμβούλιο, ως νομοθετικά όργανα, πρέπει να τηρούν τις αρχές της δοτής αρμοδιότητας, της επικουρικότητας και της αναλογικότητας· 1.
επισημαίνει τη σημασία των ετήσιων εκθέσεων της Επιτροπής σχετικά με την επικουρικότητα και την αναλογικότητα·
2.
επικροτεί τη συνεχή συνεκτίμηση των αρχών της επικουρικότητας και της αναλογικότητας, οι οποίες αποτελούν θεμελιώδεις κατευθυντήριες αρχές για την Ευρωπαϊκή Ένωση· υπενθυμίζει τη σημασία που έχει η προώθηση μιας κοινής αντίληψης σε επίπεδο ΕΕ όσον αφορά την επικουρικότητα και την αναλογικότητα, και σημειώνει τις ανησυχίες που εκφράστηκαν σε προηγούμενες εκθέσεις σχετικά με τον κάπως επιφανειακό χαρακτήρα των ετήσιων εκθέσεων της Επιτροπής σχετικά με την επικουρικότητα και την αναλογικότητα, οι οποίες συχνά δεν εξετάζουν λεπτομερώς τον τρόπο με τον οποίο οι αρχές αυτές τηρούνται κατά τη χάραξη πολιτικής της ΕΕ· αναγνωρίζει την αυξανόμενη πληρότητα των ετήσιων εκθέσεων της Επιτροπής σχετικά με την επικουρικότητα και την αναλογικότητα· 3.
υπενθυμίζει ότι είναι σημαντικό να τηρείται συνεχώς η αρχή της επικουρικότητας, όπως κατοχυρώνεται στο άρθρο 5 ΣΕΕ, σύμφωνα με την οποία οι αποφάσεις πρέπει να λαμβάνονται στο καταλληλότερο επίπεδο πολιτικής και όσο το δυνατόν εγγύτερα στους πολίτες και τις επιχειρήσεις, και ότι η ανάληψη δράσης σε επίπεδο ΕΕ δικαιολογείται με βάση τις δυνατότητες που είναι διαθέσιμες σε εθνικό, περιφερειακό ή τοπικό επίπεδο, με παράλληλο σεβασμό των ακόλουθων τριών θεμελιωδών διαδικασιών: αναδρομική αξιολόγηση, εκτίμηση επιπτώσεων και διαβούλευση με τα ενδιαφερόμενα μέρη· ενθαρρύνει περαιτέρω την Επιτροπή να